title: Odluka br. 1297/2008/EZ Europskog parlamenta i Vijeća od 16. prosinca 2008. o Programu za modernizaciju europskih statistika o poduzećima i trgovini (MEETS)  Tekst značajan za EGP

text:
               13/Sv. 60

               HR

               Službeni list Europske unije

               124

         32008D1297

               L 340/76

               SLUŽBENI LIST EUROPSKE UNIJE

         ODLUKA br. 1297/2008/EZ EUROPSKOG PARLAMENTA I VIJEĆA
   od 16. prosinca 2008.
   o Programu za modernizaciju europskih statistika o poduzećima i trgovini (MEETS)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 285.,
   uzimajući u obzir prijedlog Komisije,
   u skladu s postupkom utvrđenim u članku 251. Ugovora (1),
   budući da:

               (1)

               Komisija se u svojim komunikacijama od 16. ožujka 2005. o bolje uređenim propisima za rast i radna mjesta u Europskoj uniji i od 24. siječnja 2007. o akcijskom planu za smanjenje administrativnog opterećenja u Europskoj uniji obvezala da će osigurati bolju politiku o regulativi i smanjiti nepotrebne birokratske postupke i pretjeranu količinu propisa.

               (2)

               Komisija je 14. studenoga 2006. objavila Komunikaciju o smanjenju troškova odgovora, pojednostavljenju i utvrđivanju prioriteta u području statistika Zajednice, kojom se utvrđuje strateški pristup daljnjem smanjenju statističkih troškova za poduzeća.

               (3)

               U posljednjih 15 godina potrebe Zajednice za statističkim podacima prouzročile su pojavu velikog broja propisa u području statistike čiji je cilj opis djelatnosti poduzeća i koji sadrže obveze poduzeća vezane uz dostavu podataka. Revizija je između ostalog potrebna za osiguravanje konzistentnosti područja primjene statističkih propisa te njihovih koncepata i definicija. Koliko je moguće, pojednostavljenje i utvrđivanje prioriteta trebaju biti obilježje svih tih propisa.

               (4)

               U godinama koje dolaze statistike o poduzećima i trgovini bit će suočene s velikim izazovima. Kako bi se mogla pružiti podrška političkim inicijativama Zajednice, te inicijative moraju biti sposobne odražavati pojave u promjenjivom gospodarstvu Zajednice, kao što su globalizacija, novi trendovi u poduzetništvu, informacijsko društvo, trgovina uslugama, inovacije, promjenjivi modeli trgovanja i konkurentnost s obzirom na obnovljenu Lisabonsku strategiju.

               (5)

               Ključni element koji pokreće potrebu za statistikama o poduzećima i trgovini je obnovljena Lisabonska strategija, čiji su ciljevi poticanje konkurentnosti europskoga gospodarstva i postizanje visokog i održivog rasta.

               (6)

               Produbljivanje europske integracije u brojnim gospodarskim područjima, uključujući Europsku monetarnu uniju i carinski sustav Europske unije, stvara nove statističke potrebe koje se odnose na ulogu eura u međunarodnim transakcijama i vodi k nužnosti prilagodbe statističkog sustava. Statistike poduzeća i trgovine trebaju primjereno zadovoljiti navedene potrebe i pravovremeno pružiti visokokvalitetne statističke podatke o strukturnim promjenama u europskom gospodarstvu i njegovom poslovnom sektoru.

               (7)

               Statistike poduzeća i trgovine obuhvaćaju nekoliko područja u kojima su potrebna poboljšanja, kao što su strukturne poslovne statistike, kratkoročne statistike, Prodcom statistike, statistike o informacijskim i komunikacijskim tehnologijama, te statistike o robnoj razmjeni između država članica (Intrastat).

               (8)

               Tijela odgovorna za statistike o poduzećima i trgovini trebaju preoblikovati metode za proizvodnju statistika tako da se mogu smanjiti troškovi za poduzeća i da se potpuno učinkovito mogu koristiti svi raspoloživi izvori i nove tehnologije.

               (9)

               Potreba za novim vrstama pokazatelja može nastati kao posljedica modernizacije statističkog sustava za proizvodnju podataka. Nove vrste pokazatelja koje pružaju potrebne informacije mogu se dobiti povezivanjem postojećih vrsta poslovnih statistika bez potrebe za povećavanjem troškova odgovora za poduzeća. Novi izvori i elektronički pristup vjerojatno će prikupljanje podataka učiniti manje opterećujućim, a istodobno će omogućiti više podataka. Treba učinkovitije iskoristiti potencijal poslovnih statistika te povećati kvalitetu statističkih podataka.

               (10)

               Nacionalni statistički uredi trebali bi tijesno sudjelovati u modernizaciji statističkog sustava za proizvodnju podataka kako bi se izbjeglo dupliciranje troškova i nepotrebna birokracija.

               (11)

               Pojednostavljenje sustava Intrastat dio je napora usmjerenih k smanjenju statističkih zahtjeva i opterećenja za poduzeća. Nedavna odluka o smanjenju dijela obuhvata kratkoročno će pripomoći postizanju tog cilja. Dugoročno gledano, trebalo bi istražiti druge mogućnosti pojednostavljenja, uključujući sustav s jednim tokom. Moguća primjena tih mogućnosti za pojednostavljenje dugoročno ovisi o studijama izvedivosti i drugim aktivnostima koje treba poduzeti u skladu s ovom Odlukom. Međutim, treba uzeti u obzir kvalitetu statistika kao i znatne troškove uključene u svaku transakciju.

               (12)

                  Ex ante evaluacija provedena je u skladu s načelom dobrog financijskog upravljanja kako bi se program uspostavljen ovom Odlukom pri postizanju ciljeva usredotočio na potrebnu učinkovitost te kako bi proračunska ograničenja u njega bila ugrađena od faze izrade nacrta programa nadalje.

               (13)

               Ovom se Odlukom utvrđuje financijska omotnica za cijelo vrijeme trajanja programa, koja za proračunsko tijelo tijekom godišnjeg proračunskog postupka predstavlja glavni referentni okvir u smislu točke 37. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (2).

               (14)

               Budući da države članice ne mogu dovoljno uspješno postići cilj ove Odluke, a to je uspostava programa za modernizaciju europskih statistika o poduzećima i trgovini, jer bi neusklađena modernizacija dovela do dupliciranja napora, ponavljanja pogrešaka i većih troškova, te bi se stoga zbog opsega uključenih statistika taj cilj mogao bolje postići na razini Zajednice, Zajednica može donijeti mjere u skladu s načelom supsidijarnosti kako je određeno u članku 5. Ugovora. U skladu s načelom proporcionalnosti kako je određeno u tom članku, ova Odluka ne prelazi okvire onog što je potrebno za ostvarenje tog cilja.

               (15)

               U skladu s člankom 3. ove Odluke, obavljeno je savjetovanje s Odborom za statistički program osnovanim Odlukom Vijeća 89/382/EEZ, Euratom (3).

               (16)

               Uredba Vijeća (EZ) br. 322/97 od 17. veljače 1997. o statistikama Zajednice (4) daje referentni okvir za odredbe ove Odluke.

               (17)

               Mjere potrebne za provedbu ove Odluke treba usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (5),

         ODLUČILI SU:
   Članak 1.
   Uspostava Programa
   1.   Ovom se Odlukom uspostavlja Program za modernizaciju europskih statistika o poduzećima i trgovini (dalje u tekstu: Program MEETS).
   2.   Program MEETS počinje 1. siječnja 2009. i završava 31. prosinca 2013.
   Članak 2.
   Područje primjene i opći ciljevi
   1.   Mjere predviđene Programom MEETS odnose se na proizvodnju i diseminaciju statistika o poduzećima i trgovini unutar Zajednice.
   2.   Opći ciljevi Programa MEETS su:

               (a)

               preispitati prioritete i razviti ciljne skupove pokazatelja za nova područja (cilj 1.);

               (b)

               postići racionalizirani okvir za statistike koje se odnose na poduzeća (cilj 2.);

               (c)

               podržati provedbu učinkovitijeg načina proizvodnje statistika o poduzećima i trgovini (cilj 3.); i

               (d)

               modernizirati sustav prikupljanja podataka o robnoj razmjeni između država članica (dalje u tekstu: Intrastat) (cilj 4.).

         Članak 3.
   Mjere
   Za postizanje ciljeva iz članka 2. stavka 2. provodi se sljedeći skup mjera:

               (a)

               za preispitivanje prioriteta i razvoj ciljnih skupova pokazatelja za nova područja (cilj 1.):
               Mjera 1.1: utvrditi manje važna područja;
               Mjera 1.2: razviti nova područja;

               (b)

               za racionaliziranje okvira za statistike koje se odnose na poduzeća (cilj 2.):
               Mjera 2.1: integrirati koncepte i metode unutar pravnog okvira;
               Mjera 2.2: razviti statistike o skupinama poduzeća;
               Mjera 2.3: provoditi istraživanja Zajednice kako bi se maksimalno smanjili troškovi za poduzeća;

               (c)

               za podršku provedbi učinkovitijeg načina proizvodnje statistika o poduzećima i trgovini (cilj 3.):
               Mjera 3.1: bolje iskoristiti podatke koji već postoje u statističkim sustavima, uključujući mogućnost procjene;
               Mjera 3.2: bolje iskoristiti podatke koji već postoje u gospodarstvu;
               Mjera 3.3: razviti alate za učinkovitiju ekstrakciju i prijenos podataka te postupanje s podacima;

               (d)

               za moderniziranje Intrastata (cilj 4.):
               Mjera 4.1: uskladiti metode za poboljšanje kvalitete u okviru pojednostavljenog sustava Intrastat;
               Mjera 4.2: bolje iskoristiti administrativne podatke;
               Mjera 4.3: poboljšati i olakšati razmjenu podataka unutar Intrastata.

         Mjere iz ovog članka utvrđene su u Prilogu i detaljnije se utvrđuju u godišnjim programima rada koji su predviđeni člankom 4.
   Članak 4.
   Godišnji programi rada
   Godišnji programi rada s prioritetima za mjere vezane uz svaki cilj iz članka 2. stavka 2. i raspodjela proračunskih sredstava prema ovoj Odluci, usvajaju se u skladu s postupkom iz članka 5. stavka 2.
   Članak 5.
   Odbor
   1.   Komisiji pomaže Odbor za statistički program.
   2.   Pri upućivanju na ovaj stavak, primjenjuju se članci 4. i 7. Odluke 1999/468/EZ, uzimajući u obzir odredbe njezinog članka 8.
   Razdoblje iz članka 4. stavka 3. Odluke 1999/468/EZ utvrđuje se na tri mjeseca.
   Članak 6.
   Vrednovanje
   1.   Komisija u suradnji s državama članicama redovito vrednuje aktivnosti koje se provode u okviru Programa MEETS kako bi se utvrdilo jesu li postignuti ciljevi iz članka 2. stavka 2. te kako bi se dale smjernice za poboljšanje učinkovitosti budućih mjera.
   2.   Komisija do 31. prosinca 2010., a kasnije na godišnjoj osnovi do 2013., Europskom parlamentu i Vijeću dostavlja izvješće o provedbi Programa MEETS.
   Do 31. srpnja 2014. Komisija Europskom parlamentu i Vijeću dostavlja konačno izvješće o provedbi Programa MEETS. To izvješće u svjetlu nastalih troškova Zajednice daje ocjenu koristi koje od mjera imaju Zajednica, države članice te davatelji i korisnici statističkih podataka, u svrhu utvrđivanja područja za moguće poboljšanje.
   Članak 7.
   Financiranje
   1.   Financijska omotnica za provedbu Programa MEETS za razdoblje 2009.-2013. iznosi 42 500 000 eura.
   2.   Godišnju raspodjelu proračunskih sredstava odobrava proračunsko tijelo unutar granica financijskog okvira.
   Članak 8.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Sastavljeno u Strasbourgu 16. prosinca 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         B. LE MAIRE

      (1)  Mišljenje Europskog parlamenta od 9. srpnja 2008. (još nije objavljeno u Službenom listu) i Odluka Vijeća od 18. studenoga 2008.

      (2)  SL C 139, 14.6.2006., str. 1.

      (3)  SL L 181, 28.6.1989., str. 47.

      (4)  SL L 52, 22.2.1997., str. 1.

      (5)  SL L 184, 17.7.1999., str. 23.

      PRILOG

         RAŠČLAMBA MJERA NAVEDENIH U ČLANKU 3.

                  Cilj 1.

                  :

                  Preispitati prioritete i razviti ciljne skupove pokazatelja za nova područja
                  Mjera 1.1:   Utvrditi manje važna područja

                              —

                              U svijetu koji se mijenja potrebno je povremeno revidirati statističke potrebe, ne samo zato što se pojavljuju nove statističke potrebe, nego i stoga što druge potrebe postaju manje važne i čak zastarjele. Stoga će se u tijesnoj suradnji s državama članicama provoditi redovito preispitivanje prioriteta, na temelju čega će se utvrditi područja i obilježja koja više nisu prioritetna te ih se shodno tome može izbrisati iz pravnih zahtjeva. Namjena takvih preispitivanja je pojednostaviti statističke zahtjeve i smanjiti opterećenje odgovora. Komisija s tim u vezi može dogovoriti provođenje vanjskih studija.

                        Mjera 1.2:   Razviti nova područja

                              —

                              U promjenjivoj gospodarskoj okolini potrebno je utvrditi područja prioriteta za statistike, kao što su trgovina uslugama, globalizacija i poduzetništvo, te na razini Zajednice dogovoriti ciljni skup pokazatelja za svako od prioritetnih područja. Takvi pokazatelji moraju biti maksimalno usklađeni s međunarodnim statistikama.

                              —

                              Statistike se moraju učinkovito kompilirati i moraju biti usporedive. Europske će se statistike stoga modernizirati u potpunom skladu s načelom koherentnosti i usporedivosti podataka za dano razdoblje. Stoga će se unutar Europskog statističkog sustava raditi na postizanju usklađenih definicija novoutvrđenih obilježja i pokazatelja.

                              —

                              Nakon usuglašavanja ciljnih skupova pokazatelja i njihovih usklađenih definicija, bit će potrebno raditi na razvoju i ispitivanju načina za proizvodnju statistika u prioritetnim područjima.

                              —

                              Kako bi dala doprinos razvoju novih područja i ciljnih skupina pokazatelja, Komisija će pokrenuti studije, organizirati seminare i osigurati financijsku pomoć za razvoj metoda i načina za prikupljanje novih statistika.

                  Cilj 2.

                  :

                  Postići racionalizirani okvir za statistike koje se odnose na poduzeća
                  Mjera 2.1:   Integrirati koncepte i metode unutar pravnog okvira

                              —

                              Europske se statistike kompiliraju u skladu sa zakonodavstvom Zajednice koje se godinama razvijalo. Potrebna je revizija tog zakonodavstva kako bi se osigurala konzistentnost. Komisija stoga može dogovoriti provođenje vanjskih studija čija je namjena revidirati postojeće pravne akte, kako bi se na taj način omogućio usklađeni pravni okvir za različita područja statistika za poduzeće i trgovinu.

                              —

                              U statistici postoje pitanja koja zadiru u više područja. Primjerice, nekoliko statističkih područja izvješćuje o zaposlenosti i može opisati istu pojavu iz različitih kutova gledanja. Komisija će stoga dogovoriti provođenje vanjskih studija čija je namjena postići usklađenost metodologija koje se koriste u relevantnim statističkim područjima. Osigurat će se financijska podrška za projekte država članica s tim u vezi.

                              —

                              Važno je jamčiti konzistentnost između statistika za područja poduzeća i trgovine. Konzistentnost se može odnositi na odnos između statistika trgovine uslugama i statistika bilance plaćanja, ali i na odnos između strukturnih poslovnih statistika i statistika trgovine. Komisija će dogovoriti provođenje vanjskih studija, a osigurat će se i financijska podrška za projekte država članica s tim u vezi.

                        Mjera 2.2:   Razviti statistike o skupinama poduzeća

                              —

                              Komisija je pokrenula inicijativu za uspostavu registra višenacionalnih skupina poduzeća Zajednice. Takav je registar ključan za proizvodnju usklađenih statistika vezanih uz globalizaciju gospodarstva. Aktivnosti u okviru ove mjere usredotočit će se na dovršenje registra. Komisija će dogovoriti provođenje vanjskih studija s tim u vezi.

                              —

                              Sama uspostava takvog registra nije dovoljna pa će se osigurati financijska podrška kako bi se u državama članicama podržale mjere za razvoj učinkovitijih metoda za prikupljanje podataka za skupine poduzeća te pokazala njihova važnost za međunarodnu trgovinu.

                              —

                              Vezano uz korištenje registra višenacionalnih skupina poduzeća Zajednice, europskim statistikama potreban je novi kut gledanja, pa će stoga postati važno uvesti posebna istraživanja Zajednice o skupinama poduzeća. Komisija će dogovoriti provođenje vanjskih studija, a osigurat će se i financijska podrška za projekte država članica s tim u vezi.

                        Mjera 2.3:   Provoditi istraživanja Zajednice kako bi se maksimalno smanjili troškovi za poduzeća

                              —

                              Za naglašavanje novih i nastajućih potreba vezanih uz statistike Zajednice, mogu se prema potrebi provoditi posebna istraživanja Zajednice. Takva će se istraživanja uvesti na temelju vanjskih studija čije će provođenje dogovoriti Komisija, i financijske podrške državama članicama.

                              —

                              Kako bi se iskoristila potencijalna ušteda kroz planove uzorkovanja Zajednice u redovnim statistikama, Komisija će dogovoriti provođenje vanjskih studija u svrhu utvrđivanja područja gdje bi agregati Komisije bili dovoljni kao i razvoja novih metoda za prikupljanje podataka u tim područjima. Također će se državama članicama osigurati financijska podrška za prilagođavanje njihovih sustava za prikupljanje podataka. Međutim, ne postoji standardni plan uzorkovanja Zajednice te će se stoga planovi uzorkovanja prilagođavati okolnostima.

                  Cilj 3.

                  :

                  Podržati provedbu učinkovitijeg načina proizvodnje statistika poduzeća i trgovine
                  Mjera 3.1:   Bolje iskoristiti podatke koji već postoje u statističkim sustavima, uključujući mogućnost procjene

                              —

                              Konačni cilj ove mjere je stvoriti potpuno integrirane skupove podataka za statistike poduzeća i trgovine na mikrorazini: pristup statistikama na način „skladištenja podataka”. U svrhu postizanja toga cilja, države članice dobit će financijsku podršku za povezivanje skupova podataka ili mikropodataka iz različitih područja statistika poduzeća i trgovine, kao što su trgovinski registri i registri poslovnih subjekata, kao i za povezivanje strukturnih poslovnih statistika sa statistikama istraživanja i razvoja i statistikama informacijskog društva.

                              —

                              Provodit će se metodološke studije o novim radnim procesima za bolje korištenje prikupljanja podataka koje je još u tijeku, npr. s ciljem ocjene učinka informacijsko-komunikacijske tehnologije (IKT) na poslovne rezultate povezivanjem podataka iz različitih izvora.

                              —

                              Svrha učinkovitijeg prikupljanja podataka je smanjenje troškova za poduzeća. Mora se osigurati da uredi za statistiku što učinkovitije iskorištavaju prikupljene informacije. Stoga će se osigurati financijska podrška za provedbu metodoloških istraživanja vezanih uz optimalno dodjeljivanje veličina uzoraka i njihovu kombiniranu uporabu s drugim izvorima i srodnim metodama procjene. Takva se financijska podrška može također osigurati za studije o kvaliteti u slučajevima gdje su neka poduzeća (npr. mala i srednje velika poduzeća) isključena iz statističkih istraživanja, te za razvoj prikladnih, usklađenih metoda procjene.

                        Mjera 3.2:   Bolje iskoristiti podatke koji već postoje u gospodarstvu

                              —

                              Statistički se podaci ponekad prikupljaju dva puta: prvo u administrativne svrhe, kao što su porezi, a zatim u statističke svrhe, u istraživanjima. Takvo dvostruko opterećenje treba izbjeći u najvećoj mogućoj mjeri. Program MEETS će stoga omogućiti financijsku podršku projektima koji se bave uporabom administrativnih podataka u statističke svrhe, uključujući računovodstvene izvještaje, tako što će se državama članicama pomagati pri prijelazu sa statističkih istraživanja na uporabu administrativnih podataka uz istodobno osiguravanje visoke kvalitete podataka.

                              —

                              Unutar poduzeća ima smisla promicati integraciju računovodstvenih sustava i statističkog izvješćivanja, tako da se podaci mogu dostaviti u statističke svrhe na pojednostavljeni način. Komisija će dogovoriti provođenje vanjskih studija, a osigurat će se i financijska podrška za projekte država članica s tim u vezi.

                        Mjera 3.3:   Razviti alate za učinkovitiju ekstrakciju i prijenos podataka te postupanje s podacima

                              —

                              Novi IKT nudi mogućnosti za pojednostavljeno izvješćivanje. To se može postići uporabom računovodstvenih izvještaja tvrtke i drugih financijskih izvještaja koji se sastavljaju prema međunarodnim računovodstvenim standardima i odgovarajućim tehničkim standardima za takve izvještaje, uključujući proširiv jezik financijskog izvještavanja (eXtensible Business Reporting Language ili XBRL). Poduzet će se mjere za osiguravanje financijske podrške mjerama pomoću kojih se olakšava dostava podataka od poduzeća do državnih tijela nadležnih za statistiku.

                              —

                              Dat će se podrška učinkovitijoj uporabi alata IKT u svrhu olakšavanja razmjene informacija između Komisije i država članica. Osim toga, treba i dalje razvijati alate za potvrđivanje, otkrivanje pogrešaka, ispravljanje, analizu i redakcijsku obradu. Osigurat će se i financijska podrška za projekte država članica s tim u vezi.

                              —

                              Uzimajući u obzir trenutačni razvoj vezan uz pojednostavljivanje carinskih formalnosti pri izvozu i uvozu, osigurat će se i financijska podrška za mjere koje su namijenjene olakšavanju razmjene, obrade i diseminacije visokokvalitenih i raščlanjenih statistika trgovine.

                  Cilj 4.

                  :

                  Modernizirati Intrastat
                  Mjera 4.1:   Uskladiti metode za poboljšanje kvalitete u okviru pojednostavljenog sustava Intrastat

                              —

                              Osigurat će se financijska podrška za mjere u državama članicama koje su namijenjene razvijanju alata za poboljšanje kvalitete podataka i sustava za prikupljanje podataka.

                              —

                              Osigurat će se financijska podrška za mjere u državama članicama koje su namijenjene smanjenju nesklada izbjegavanjem pogrešnih klasifikacija i usklađivanjem sustava za procjenu i prikupljanje i obradu, pravila za rukovanje povjerljivim podacima, pragova i metoda prilagođavanja.

                        Mjera 4.2:   Bolje iskoristiti administrativne podatke

                              —

                              Poticat će se ponovna uporaba administrativnih podataka koje su poduzeća dostavila za druge namjene (posebno podaci o porezu na dodanu vrijednost i računovodstveni podaci). Osigurat će se financijska podrška za mjere s tim u vezi, uključujući razvoj alata i postupaka IKT-a.

                        Mjera 4.3:   Poboljšati i olakšati razmjenu podataka unutar Intrastata

                              —

                              Od ključnog je značaja daljnji razvoj alata i metoda za razmjenu podataka unutar centraliziranog sustava. Potrebno je razviti alate za potvrđivanje, otkrivanje pogrešaka, ispravljanje, analizu i redakcijsku obradu u području statistika o trgovini unutar Zajednice. Osigurat će se financijska podrška za mjere koje su usredotočene na pravne i tehničke aspekte razmjene podataka između država članica.


title: 2004/677/EZ: Odluka Vijeća od 24. rujna 2004. o pravilima koja se primjenjuju na nacionalne stručnjake i vojno osoblje koji su upućeni u Europsku obrambenu agenciju

text:
               18/Sv. 15

               HR

               Službeni list Europske unije

               58

         32004D0677

               L 310/64

               SLUŽBENI LIST EUROPSKE UNIJE

         ODLUKA VIJEĆA
   od 24. rujna 2004.
   o pravilima koja se primjenjuju na nacionalne stručnjake i vojno osoblje koji su upućeni u Europsku obrambenu agenciju
   (2004/677/EZ)
   VIJEĆE EUROPSKE UNIJE,
   uzimajući u obzir Zajedničku akciju Vijeća br. 2004/551/ZVSP od 12. srpnja 2004.
   o osnivanju Europske obrambene agencije (1), a posebno njezin članak 11. stavak 3. točku 3.2.,
   budući da:

               (1)

               Upućeni nacionalni stručnjaci (u daljnem tekstu: UNS-i) i upućeno vojno osoblje pojedinih zemalja moraju omogućiti Europskoj obrambenoj agenciji (dalje u tekstu: Agencija) da profitira od visokog stupnja njihovog znanja i profesionalnog iskustva, posebno u područjima gdje takvo stručno znanje nije lako dostupno.

               (2)

               UNS-i bi trebali poticati razmjenu profesionalnih znanja i iskustava u području razvoja obrambenih potencijala, istraživanja, nabave i naoružanja tako što će Agenciji privremeno dodijeliti stručnjake iz uprava država članica,

         ODLUČILO JE:
   POGLAVLJE I.

      OPĆE ODREDBE

   Članak 1.
   Područje primjene
   1.   Ova se pravila primjenjuju na UNS-e upućene u Agenciju iz države članice koja sudjeluje u radu Agencije.
   2.   Osobe na koje se primjenjuju ova pravila tijekom razdoblja upućivanja ostaju u službi svojih poslodavaca i nastavljaju od njih dobivati plaću.
   3.   Agencija bira UNS-e u skladu sa zahtjevima i proračunskim mogućnostima. Izvršni direktor Agencije utvrđuje uvjete takvog izbora uz pristanak upravljačkog odbora Agencije.
   4.   UNS-i moraju biti državljani jedne od država članica, a biraju se na zemljopisnoj osnovi sa što šireg područja među državljanima država članica koje sudjeluju u radu Agencije. Države članice i Agencija surađuju kako bi omogućile što bolji omjer između muškaraca i žena i osigurali poštovanje načela jednakih mogućnosti.
   5.   Upućivanje se provodi razmjenom pisama između izvršnog direktora Agencije i Stalnog predstavništva dotične države članice. Preslike pravila koja se primjenjuju na UNS-e prilažu se razmjeni pisama.
   6.   UNS-i bi se trebali birati iz vlada, ministarstava ili državnih agencija država članica.
   Članak 2.
   Trajanje upućivanja
   1.   Razdoblje upućivanje ne može biti kraće od šest mjeseci niti dulje od tri godine, a može se naknadno produljivati do razdoblja ne duljeg od četiri godine.
   2.   Planirano trajanje upućivanja utvrđuje se na početku razmjene pisama predviđene u članku 1. stavku 5. Isti se postupak primjenjuje u slučaju obnavljanja razdoblja upućivanja.
   3.   UNS koji je već prije bio upućen u Agenciju može biti ponovno upućen u skladu s internim pravilima koja određuju maksimalna razdoblja tijekom kojih te osobe mogu sudjelovati u radu odjela Agencije i uz ispunjavanje sljedećih uvjeta:

               (a)

               UNS mora nastaviti ispunjavati uvjete upućivanja;

               (b)

               mora proći najmanje tri godine između kraja prethodnog razdoblja upućivanja i svakog sljedećeg upućivanja. Ova odredba ne sprečava Agenciju da prihvati upućivanje UNS-a čije je početno upućivanje trajalo kraće od četiri godine, ali u tom slučaju novo upućivanje neće trajati dulje od neiskorištenog dijela četverogodišnjeg razdoblja.

         Članak 3.
   Mjesto upućivanja
   Mjesto upućivanja je u sjedištu Agencije ili na bilo kojem drugom mjestu gdje je smještena uprava/odjel Agencije u koju je UNS dodijeljen.
   Članak 4.
   Dužnosti
   1.   UNS-i obavljaju svoju misiju, izvršavaju zadaće i obavljaju dužnosti koje im dodjeljuje izvršni direktor Agencije.
   Dužnosti koje izvršavaju određene su međusobnim sporazumom između Agencije i državne uprave iz koje je stručnjak upućen u skladu s interesima Agencije i uzimajući u obzir kvalifikacije kandidata.
   2.   UNS sudjeluje na službenim putovanjima i sastancima samo:

               (a)

               ako prati upravitelja Agencije ili kao privremeni član osoblja; ili

               (b)

               ako je sam, kao promatrač ili samo u informativne svrhe.

         Izvršni direktor Agencije može odstupiti od ovog pravila na temelju zaduženja dodijeljenog UNS-u i nakon što se uvjerio kako ne postoji potencijalni sukob interesa. Osim ako nije dobio posebno zaduženje od izvršnog direktora pod nadležnošću upravitelja Agencije, UNS ne može predstavljati Agenciju u javnosti.
   3.   Agencija zadržava isključivo pravo ocjenjivanja rezultata poslova koje je obavio UNS.
   4.   Agencija, UNS-ov poslodavac i UNS poduzimaju sve kako bi izbjegli svaki sukob interesa ili pojavu takvih sukoba s obzirom na dužnosti stručnjaka tijekom upućivanja. U tom cilju Agencija pravovremeno obavješćuje UNS-a i poslodavca o planiranim obvezama i traži od njih da u pisanom obliku potvrde kako nemaju saznanja o razlozima zbog kojih te dužnosti ne bi smjele biti dodijeljene UNS-u. Od UNS-a se posebno traži da izjavi postoji li potencijalni sukob interesa između njegovih obiteljskih okolnosti (odnosi se posebno na poslovne aktivnosti članova uže obitelji i njegove vlastite financijske interese, ili interese članova uže obitelji) i predloženih dužnosti u okviru upućivanja.
   Poslodavac i UNS obvezuju se obavijestiti Agenciju o svakoj promjeni okolnosti tijekom upućivanja koje bi mogle izazvati takav sukob.
   5.   Ako Agencija smatra da narav zadaća povjerenih UNS-u zahtijeva mjere opreza, obavlja se sigurnosna provjera prije upućivanjastručnjaka.
   6.   U slučaju nepoštovanja odredaba stavaka 2., 3. i 4. ovog članka, Agencija može prekinuti upućivanja UNS-a u skladu s uvjetima iz članka 8.
   Članak 5.
   Prava i obveze
   1.   Tijekom razdoblja upućivanja:

               (a)

               UNS obavlja svoje dužnosti i ponaša se imajući u vidu isključivo interese Agencije;

               (b)

               UNS se suzdržava od obavljanja svih radnji koje bi mogle utjecati na njegov položaj u Agenciji, a posebno javnog izražavanja mišljenja;

               (c)

               svaki UNS koji tijekom obavljanja svojih dužnosti bude pozvan na izražavanje mišljenja o načinu obavljanja posla ili o rješenju problema u kojem on ima osobni interes i koji bi mogao utjecati na njegovu nepristranost, o tome treba obavijestiti voditelja odjela kojem je dodijeljen;

               (d)

               UNS ne smije, sam ili u suradnji s drugima, objavljivati ili djelovati na objavljivanje tekstova o radu Agencije ili Europske unije bez prethodnog dobivanja pristanka u skladu s važećim uvjetima i pravilima Agencije. Pristanak se odbija samo u slučaju kada postoji mogućnost da planirano objavljivanje nije u skladu s interesima Agencije ili Europske unije;

               (e)

               sva prava koja proizlaze iz svih poslova koje UNS obavi tijekom obavljanja svojih dužnosti vlasništvo su Agencije;

               (f)

               UNS boravi u mjestu upućivanja ili na udaljenosti ne većoj od one prikladne za pravilno obavljanje njegovih aktivnosti;

               (g)

               UNS pomaže i savjetuje nadređenu osobu kojoj je dodijeljen i odgovoran je nadređenoj osobi za izvođenje povjerenih mu zadaća;

               (h)

               UNS ne smije u obavljanju svojih dužnosti prihvaćati upute svojeg poslodavca ili svoje vlade. Ne poduzima nikakve aktivnosti za svog poslodavca, vladu, niti za bilo koju drugu osobu, privatnu kompaniju ili javno tijelo.

         2.   I tijekom i nakon razdoblja upućivanja UNS treba primjenjivati najvišu diskreciju u vezi sa svim činjenicama i podacima koje sazna tijekom izvođenja ili u vezi s obavljanjem svojih dužnosti. On ni u kakvom obliku ne smije otkrivati neovlaštenim osobama nikakve dokumente ili podatke koji nisu već legalno dostupni javnosti, niti ih koristiti za vlastitu dobit.
   3.   Na kraju upućivanja UNS i dalje ima obvezu postupati pošteno i diskretno pri obavljanju novih dužnosti koje mu budu dodijeljene i pri prihvaćanju određenih obavza i privilegija.
   U tom smislu, tijekom tri godine nakon razdoblja upućivanja UNS je dužan odmah obavijestiti Agenciju o dužnostima i obvezama koje mora obavljati za svog poslodavca, a koje bi mogle izazvati sukob interesa u odnosu na zadaće koje je obavljao tijekom upućivanja.
   4.   Na UNS-a se primjenjuju važeći sigurnosni propisi Agencije.
   5.   Nepoštovanje odredaba ovog članka tijekom razdoblja upućivanja daje Agenciji pravo okončavanja upućivanja UNS-a u skladu s uvjetima iz članka 8.
   Članak 6.
   Razina, profesionalno iskustvo i znanje jezika
   1.   Da bi zadovoljio uvjete za upućivanje u Agenciju, UNS mora imati najmanje trogodišnje iskustvo punog radnog vremena na administrativnim, znanstvenim, tehničkim, savjetodavnim ili nadzornim funkcijama koje odgovaraju stupnju AD5–AD16 i AST5–AST11 koji su definirani u Pravilniku o osoblju za dužnosnike Europskih zajednica i Uvjetima zaposlenja ostalih službenika Zajednice kao što je navedeno u Uredbi (EEZ, Euratom i EZUČ) br. 259/68 (2), dalje u tekstu „Pravilnik o osoblju”. Prije upućivanja poslodavac UNS-a Agenciji dostavlja izjavu da je stručnjak bio zaposlen u prethodnih 12 mjeseci.
   2.   Za obavljanje svojih dužnosti UNS mora jako dobro vladati jednim od jezika Zajednice i posjedovati zadovoljavajuće znanje drugog jezika Zajednice.
   Članak 7.
   Suspenzija upućivanja
   1.   Agencija može odobriti suspenziju upućivanja i navesti primjenjive uvjete. Tijekom takvih suspenzija:

               (a)

               ne isplaćuju se naknade navedene u člancima 15. i 16.;

               (b)

               troškovi navedeni u člancima 18. i 19. plaćaju se samo ako je do suspenzije došlo na zahtjev Agencije.

         2.   Agencija obavješćuje UNS-ovog poslodavca.
   Članak 8.
   Prestanak razdoblja upućivanja
   1.   U skladu sa stavkom 2. upućivanje se može prekinuti na zahtjev Agencije ili UNS-ovog poslodavca, pod uvjetom da postoji otkazni rok od tri mjeseca. Upućivanje se može prekinuti i na zahtjev UNS-a, pod uvjetom da postoji otkazni rok iste duljine i podložno sporazumu s Agencijom.
   2.   U određenim iznimnim okolnostima, upućivanje se može prekinuti bez otkaznog roka:

               (a)

               od strane UNS-ovog poslodavca ako to zahtijevaju njegovi temeljni interesi;

               (b)

               sporazumom između Agencije i poslodavca, uz zahtjev UNS-a objema stranama, ako to zahtijevaju osobni ili profesionalni interesi UNS-a;

               (c)

               od strane Agencije u slučaju da UNS ne uspije ispuniti svoje obveze navedene u ovim pravilima. UNS prije prekida dobiva priliku da iznese svoju obranu.

         3.   U slučaju prekida pod uvjetima iz stavka 2. točke (c), Agencija smjesta obavješćuje poslodavca.
   POGLAVLJE II.

      UVJETI RADA

   Članak 9.
   Socijalna sigurnost
   1.   Prije početka razdoblja upućivanja, poslodavac od kojega se UNS upućuje Agenciji potvrđuje da će UNS tijekom cijelog trajanja upućivanja ostati podložan zakonodavstvu o socijalnoj sigurnosti koja vrijedi za javnu upravu u kojoj je stručnjak UNS i koja će preuzeti odgovornost za troškove nastale u inozemstvu.
   2.   Od početka upućivanja Agencija UNS-u pokriva rizik od nesreće. Agencija mu daje presliku s uvjetima ovog osiguranja na dan prijave u odjel određene uprave/jedinice kako bi obavio administrativne formalnosti vezane uz upućivanje.
   Članak 10.
   Radno vrijeme
   1.   UNS podliježe važećim pravilima Agencije vezanim uz radno vrijeme. Generalni direktor Agencije može izmijeniti ova pravila ako to zahtijevaju potrebe odjela.
   2.   UNS tijekom cijelog razdoblja upućivanja obavlja posao u punom radnom vremenu.
   3.   UNS može koristiti fleksibilno radno vrijeme samo ako to odobri odjel Agencije kojem je dodijeljen. Odobrenje se prosljeđuje na uvid odgovarajućoj jedinici Agencije.
   4.   UNS može dobiti važeće naknade Agencije za rad u smjenama.
   Članak 11.
   Izostanak zbog bolesti ili nesreće
   1.   U slučaju izostanka zbog bolesti ili nesreće, UNS obavješćuje svojeg nadređenog što je prije moguće, iznoseći svoju trenutačnu adresu. Ako izostane dulje od tri dana, mora donijeti liječničku potvrdu, a od njega se može tražiti da se podvrgne liječničkom pregledu koji će dogovoriti Agencija.
   2.   Ako ukupni izostanci zbog bolesti ili nesreće kraći od tri dana prijeđu brojku od dvanaest dana u dvanaest mjeseci, UNS treba dostaviti liječničku potvrdu za svaki daljnji izostanak zbog bolesti.
   3.   Ako je razdoblje bolovanja dulje od jednog mjeseca ili od razdoblja koje je UNS proveo u službi, ovisno o tome koje je dulje, automatski se suspendiraju naknade iz članka 15. stavka 1. i 2. Ova odredba ne vrijedi ako je bolest povezana s trudnoćom. Bolovanje ne može potrajati nakon završetka trajanja upućivanja dotične osobe.
   4.   Međutim, UNS koji je žrtva ozljede na radu do koje je došlo tijekom razdoblja upućivanja nastavlja primati puni iznos naknada iz članka 15. stavka 1. i 2. za vrijeme cijelog razdoblja trajanja nesposobnosti za rad do kraja razdoblja upućivanja.
   Članak 12.
   Godišnji odmor, posebni dopust i praznici
   1.   UNS ima pravo na dva i pol radna dana odmora za svaki puni mjesec službe (30 dana u kalendarskoj godini).
   2.   Dopustu mora prethoditi odobrenje uprave/jedinice kojoj je UNS dodijeljen.
   3.   UNS može uz obrazloženu molbu dobiti poseban dopust u sljedećim slučajevima:

               —

               vjenčanje UNS-a: dva dana,

               —

               teška bolest bračnog druga: do tri dana,

               —

               smrt bračnog druga: četiri dana,

               —

               teška bolest srodnika u uzlaznoj liniji: do dva dana godišnje,

               —

               smrt srodnika u uzlaznoj liniji: dva dana,

               —

               rođenje djeteta: dva dana,

               —

               teška bolest djeteta: do dva dana godišnje,

               —

               smrt djeteta: četiri dana.

         4.   Uz opravdani zahtjev UNS-ovog poslodavca, Agencija može UNS-u odobriti do 2 dana posebnog dopusta u razdoblju od 12 mjeseci na temelju pojedinačnog slučaja.
   5.   UNS gubi pravo na dane godišnjeg odmora neiskorištene do kraja razdoblja upućivanja.
   Članak 13.
   Rodiljni dopust
   1.   UNS-u koji je trudan odobrava se rodiljni dopust u trajanju od šesnaest tjedana, a u tom razdoblju prima naknade predviđene člankom 15.
   2.   UNS-u koji doji dijete može se, na zahtjev i na temelju liječničke svjedodžbe koja to potvrđuje, dati poseban dopust od najviše četiri tjedna počevši od kraja porodiljnog dopusta. Tijekom tog razdoblja ona prima naknade navedene u članku 15.
   3.   U slučajevima kada nacionalno zakonodavstvo UNS-ovog poslodavca odobrava dulji rodiljni dopust, upućivanje se suspendira u razdoblju koje je dulje od onoga koje odobrava Agencija. U tom se slučaju razdoblje duljinom jednako suspenziji dodaje na kraju upućivanja, ako to zahtijevaju interesi Zajednice.
   4.   Osim toga, UNS može zatražiti suspenziju upućivanja koja obuhvaća čitavo razdoblje predviđeno za rodiljni dopust i dopust za dojenje. U tom se slučaju razdoblje duljinom jednako suspenziji dodaje na kraju upućivanja, ako to zahtijevaju interesi Zajednice.
   Članak 14.
   Upravljanje i kontrola
   Upravljanje i kontrola dopusta u nadležnosti je administracije Agencije. Za kontrolu radnog vremena i izostanka odgovorna je uprava/jedinica kojoj je stručnjak dodijeljen.
   POGLAVLJE III.

      NAKNADE I TROŠKOVI

   Članak 15.
   Dnevnice
   1.   UNS tijekom razdoblja upućivanja ima pravo na dnevnice koje su jednake dnevnicama koje se isplaćuju nacionalnom stručnjaku upućenom u Glavno tajništvo Vijeća Europske unije.
   2.   Ako UNS-u ni Agencija ni poslodavac nisu isplatili troškove selidbe, isplaćuje se dodatna mjesečna naknada koja je jednaka naknadi plaćenoj nacionalnom stručnjaku upućenom u Glavno tajništvo Vijeća Europske unije. Ova se naknada plaća mjesečno unazad.
   3.   Ove se naknade isplaćuju za vrijeme misije, godišnjeg odmora, rodiljnog dopusta, posebnog dopusta i državnih praznika koje odobri Agencija.
   4.   UNS-i koji su u razdoblju od tri godine do šest mjeseci prije upućivanja imali uobičajeno boravište ili obavljali svoju glavnu poslovnu djelatnost u mjestu udaljenom 150 km ili manje od mjesta upućivanja primaju dnevnice u skladu s navedenim u stavku 1. Za potrebe ove odredbe, okolnosti proizišle iz posla koji je UNS obavio za državu u kojoj nije mjesto upućivanja ili za međunarodnu organizaciju ne uzima se u obzir.
   5.   Nakon početka upućivanja UNS unaprijed prima iznos jednak 75 dnevnica, nakon čega gubiti pravo na daljnje takve naknade tijekom odgovarajućeg razdoblja. U slučaju prekida upućivanja u Agenciju prije isteka razdoblja koje je uzeto u obzir pri izračunu unaprijed uplaćene dnevnice, UNS je dužan vratiti iznos koji odgovara preostalom dijelu tog razdoblja.
   6.   U vrijeme razmjene pisama predviđene člankom 1. stavkom 5., Agenciju treba obavijestiti o svakoj isplati UNS koja je slična onoj iz stavka 1. ovog članka. Svi se takvi iznosi odbijaju od naknade koju Agencija plaća u skladu s navedenim stavkom 1.
   7.   Dnevne i mjesečne naknade usklađuju se svake godine bez retroaktivnog učinka na temelju usklađivanja osnovnih plaća dužnosnika Zajednice u Bruxellesu i Luxembourgu.
   8.   Za UNS-e upućene u Ured za vezu Agencije, dnevnice navedene u ovom članku mogu se zamijeniti naknadom za smještaj kada je to opravdano specifičnim okolnostima zemlje upućivanja, podložno obrazloženoj odluci izvršnih direktora Agencije.
   Članak 16.
   Dodatna paušalna naknada
   1.   Osim u slučaju kada je mjesto boravišta UNS-a 150 km ili manje udaljeno od mjesta upućivanja, kada je to potrebno, on prima dodatnu paušalnu naknadu jednaku razlici između bruto godišnje plaće (umanjene za obiteljske naknade) koju isplaćuje njegov poslodavac uvećanu za dnevnice koje plaća Agencija i osnovne plaće koju prima dužnosnik na 1. stupnju razreda AD7 ili AST5 ovisno o kategoriji kojoj on pripada.
   2.   Ova se naknada usklađuje jedanput godišnje bez retroaktivnog učinka na temelju prilagodbe osnovnih plaća dužnosnika Zajednice.
   Članak 17.
   Mjesto boravišta
   1.   Za potrebe ovih Pravila, mjestom boravišta se smatra mjesto gdje je UNS obavljao svoje dužnosti za poslodavca neposredno prije upućivanja. Mjestom upućivanja se smatra mjesto gdje je smještena uprava/jedinica Agencije kojoj je UNS dodijeljen. Oba se mjesta navode u razmjeni pisama spomenutoj u članku 1. stavku 5.
   2.   Ako je prilikom upućivanja u ulozi UNS-a taj stručnjak već upućen u ime svog poslodavca u mjesto koje nije poslodavčevo sjedište, mjestom boravišta se smatra ono od njih koje je bliže mjestu upućivanja.
   3.   Mjesto upućivanja se smatra mjestom boravišta u slučaju kada:

               (a)

               je UNS tijekom tri godine do šest mjeseci prije upućivanja imao uobičajeno boravište ili obavljao svoju glavnu poslovnu djelatnost u mjestu udaljenom 150 km ili manje od mjesta upućivanja; ili

               (b)

               ako je u vrijeme zahtjeva Agencije za upućivanje mjesto upućivanja glavno boravište stručnjakovog bračnog druga ili nekog od uzdržavane djece.

         U tu svrhu, boravište udaljeno 150 km ili manje od mjesta upućivanja treba smatrati boravištem u tom mjestu.
   4.   Za potrebe primjene ovog članka, okolnosti proizašle iz UNS-ovog rada u korist države koja nije ona u kojoj se nalazi mjesto upućivanja ne uzima se u obzir.
   Članak 18.
   Putni troškovi
   1.   UNS čije je mjesto boravišta udaljeno više od 150 km od mjesta upućivanja ima pravo na nadoknadu putnih troškova:

               (a)

               za sebe:

                           —

                           od mjesta boravišta do mjesta upućivanja na početku razdoblja upućivanja,

                           —

                           od mjesta upućivanja do mjesta boravišta na kraju razdoblja upućivanja;

               (b)

               za svojeg bračnog druga i uzdržavanu djecu, pod uvjetom da oni žive s UNS-om i da selidbu nadoknađuje Agencija:

                           —

                           na početku upućivanja, pri selidbi iz mjesta boravišta u mjesto upućivanja,

                           —

                           na kraju upućivanja, iz mjesta upućivanja do mjesta boravišta.

         2.   Osim u slučaju kada se radi o putovanju zrakom, svota se nadoknađuje u paušalu, ograničena na cijenu željezničke karte drugog razreda, bez dodataka. To se primjenjuje i za putovanja automobilom. U slučaju kada je putovanje vlakom dulje od 500 km ili kada standardna ruta uključuje prelazak mora, može se nadoknaditi zračno putovanje do stvarne cijene snižene karte (PEX ili APEX) uz priložene karte i kupone za ulazak u zrakoplov.
   3.   Odstupajući od stavka 1., UNS-i koji dokažu da su nakon upućivanja promijenili mjesto u kojem će obavljati svoju temeljnu aktivnost, imaju pravo na nadoknadu putnih troškova do tog mjesta unutar gornjih ograničenja. U nadoknadu nije uključeno plaćanje iznosa većeg od onog na koji bi UNS imao pravo da se vraća u mjesto boravišta.
   4.   Ako je UNS obavio selidbu iz svog mjesta boravišta u mjesto svog upućivanja, ima pravo svake godine na plaćanje paušala do cijene povratne karte od mjesta upućivanja do mjesta boravišta za sebe, bračnog druga i svako uzdržavano dijete na osnovu važećih odredaba Agencije.
   Članak 19.
   Troškovi selidbe
   1.   Osim u slučaju kada se primjenjuje članak 15. stavak 4. druga rečenica, UNS može preseliti svoje osobne stvari iz mjesta boravišta u mjesto upućivanja o trošku Agencije uz prethodno dobivanje odobrenja, a u skladu s važećim pravilima Agencije o nadoknadi troškova selidbe, pod uvjetom da su zadovoljeni ovi uvjeti:

               (a)

               početno razdoblje upućivanja mora biti tri godine;

               (b)

               UNS-ovo mjesto boravišta mora biti udaljeno 100 ili više kilometara od mjesta upućivanja:

               (c)

               selidba se mora obaviti u roku od šest mjeseci nakon datuma početka upućivanja;

               (d)

               odobrenje treba zatražiti najmanje dva mjeseca prije planiranog datuma selidbe;

               (e)

               poslodavac ne nadoknađuje troškove selidbe;

               (f)

               UNS mora poslati originale ponuda, računa i faktura Agenciji zajedno s potvrdom UNS-ovog poslodavca koja potvrđuje da poslodavac ne snosi troškove selidbe.

         2.   Podložno stavcima 3. i 4., ako je Agencija nadoknadila troškove selidbe u mjesto upućivanja, UNS na kraju upućivanja, uz prethodno odobrenje, ima pravo na nadoknadu troškova selidbe iz mjesta upućivanja u mjesto boravišta u skladu s pravilima Agencije koja su na snazi u vrijeme nadoknade troškova selidbe, a podložno uvjetima navedenima u stavku 1. točkama (d), (e) i (f) i sljedećim uvjetima:

               (a)

               selidba se ne može izvršiti ranije od tri mjeseca prije završetka upućivanja;

               (b)

               selidba mora završiti u roku od šest mjeseci nakon završetka upućivanja.

         3.   UNS čije je upućivanje na njegov ili poslodavčev zahtjev prekinut prije isteka dvije godine od početka upućivanja nema pravo nadoknade troškova selidbe u mjesto boravišta.
   4.   Ako UNS dokaže da je promijenio mjesto u kojem će nakon isteka upućivanja obavljati svoju temeljnu aktivnost, ima pravo na nadoknadu troškova selidbe do tog mjesta, ali samo do iznosa koji bi bio plaćen u slučaju selidbe u mjesto boravišta.
   Članak 20.
   Službena putovanja i troškovi službenih putovanja
   1.   Stručnjak može biti poslan na službeno putovanje u skladu s člankom 4.
   2.   Troškovi službenog putovanja se nadoknađuju u skladu s važećim odredbama Glavnog tajništva Vijeća.
   Članak 21.
   Osposobljavanje
   UNS ima pravo pohađanja tečajeva osposobljavanja koje organizira Agencija, ako to zahtijevaju interesi Agencije. Prilikom odobravanja pohađanja tečajeva uzimaju se u obzir opravdani interesi UNS-a, posebno imajući na umu njegovu profesionalnu karijeru nakon razdoblja upućivanja.
   Članak 22.
   Administrativne odredbe
   1.   UNS je prvog dana upućivanja dužan javiti se odgovarajućoj upravi/jedinici kako bi obavio potrebne administrativne formalnosti. On preuzima svoje dužnosti prvog ili šesnaestog dana u mjesecu.
   2.   UNS dodijeljen Uredu za vezu Agencije dužan je javiti se odgovarajućoj upravi/jedinici Agencije u mjestu svojeg upućivanja.
   3.   Plaćanje obavlja odgovarajuća uprava/jedinica Agencije, u eurima, na bankovni račun otvoren pri bankarskoj instituciji u mjestu upućivanja.
   POGLAVLJE IV.

      PRIMJENA PRAVILA NA UPUĆENO VOJNO OSOBLJE

   Članak 23.
   Pravila koja vrijede za upućeno vojno osoblje
   Podložno člancima 24. i 33. ova pravila vrijede i za vojno osoblje upućeno u Agenciju.
   Članak 24.
   Uvjeti
   Upućeno vojno osoblje mora biti u plaćenoj službi u vojnim snagama sudjelujuće države članice tijekom cijelog razdoblja upućivanja.
   Članak 25.
   Vanjske obveze
   Upućeno vojno osoblje ne smije uključiti Agenciju u vanjske obveze, osim pod posebnim nalogom odobrenim uz ovlaštenje izvršnog direktora Agencije.
   Članak 26.
   Sigurnosna provjera
   Odstupajući od članka 4. stavka 5., u razmjeni pisama navedenoj u članku 1. stavku 5. mora se propisati potrebna razina sigurnosne provjere upućenog vojnog osoblja, a ona ne može biti niža od razine SECRET.
   Članak 27.
   Profesionalno iskustvo
   Odstupajući od članka 6. stavka 1., član vojnog osoblja koji radi na administrativnoj ili savjetodavnoj razini i koji pokazuje visoku razinu stručnosti za obavljanje dužnosti može se uputiti u Agenciju.
   Članak 28.
   Suspenzija i prekid upućivanja
   1.   Odobrenje za primjenu članka 7. na upućenog člana vojnog osoblja daje izvršni direktor Agencije.
   2.   Odstupajući od članka 8., upućivanje se može prekinuti ako to zahtijevaju interesi Agencije ili državne uprave upućenog člana vojnog osoblja ili iz nekog drugog opravdanog razloga.
   Članak 29.
   Ozbiljni propusti u izvršavanju obveza
   1.   Odstupajući od članka 8. stavka 3., upućivanje se može prekinuti bez najave u ozbiljnim slučajevima kada upućeni član vojnog osoblja načini propuste u ispunjavanju svojih obveza. Tu odluku donosi izvršni direktor Agencije nakon što dotična osoba dobije priliku izložiti svoju obranu. Prije donošenja odluke izvršni direktor obavješćuje Stalno predstavništvo države članice čiji je upućeni član vojnog osoblja državljanin. Nastavno na tu odluku, više se ne isplaćuju naknade navedene u člancima 18. i 19.
   Prije odluke navedene u prvom podstavku, upućeni član vojnog osoblja može biti suspendiran u slučaju ako izvršni direktor Agencije navede njegove ozbiljne propuste u izvršavanju obveza nakon što dotična osoba dobije priliku iznijeti svoju obranu. Naknade navedene u člancima 15. i 16. ne isplaćuju se tijekom ove suspenzije, koja ne može trajati dulje od tri mjeseca.
   2.   Izvršni direktor Agencije može upozoriti državna tijela na svako kršenje pravila određenih ili navedenih u ovoj Odluci od strane upućenog člana vojnog osoblja.
   3.   Za upućenog člana vojnog osoblja i dalje vrijede stegovna pravila njegove države.
   Članak 30.
   Poseban dopust
   Odstupajući od članka 12. stavka 4., Agencija može, uz valjano obrazložen zahtjev poslodavca, odobriti dodatni neplaćeni posebni dopust za osposobljavanje.
   Članak 31.
   Naknade
   Odstupajući od članka 15. stavka 1. i članka 16., u razmjeni pisama navedenoj u članku 1. stavku 5. može se propisati da se naknade koje su njime predviđene neće isplaćivati.
   Članak 32.
   Mjesto boravišta
   1.   Smatra se da je mjesto boravišta upućenog člana vojnog osoblja glavni grad države članice čiji je on državljanin kada je, u skladu s člankom 12. stavcima 1. i 2. te stavkom 3. točkom (a), njegovo mjesto boravišta udaljeno 150 km ili manje od mjesta upućivanja.
   2.   Smatra se da je mjesto boravišta upućenog člana vojnog osoblja glavni grad države članice čiji je on državljanin kada se mjesto boravišta bračnog druga ili djeteta (djece) navedene u članku 17. stavku 3. točki (b) nalazi u državi članici koja nije država upućivanja.
   POGLAVLJE V.

      ZAVRŠNE ODREDBE

   Članak 33.
   Izmjene i provedbena pravila
   Upravljački odbor Agencije može, djelujući u skladu s člankom 9. stavkom 1. točkom 1.10. i člankom 11. stavkom 3. točkom 3.2. Zajedničke akcije 2004/551/ZVSP, u potrebnoj mjeri izmijeniti odredbe ovih pravila koje se tiču članaka 4., 5., 8., 10., od 12. do 14. te od 21. do 32. Svaka takva predložena izmjena podnosi se Vijeću. Ove se izmjene smatraju odobrenima osim ako ih Vijeće odluči promijeniti u roku od dva mjeseca kvalificiranom većinom.
   Vijeće na prijedlog upravljačkog odbora Agencije jednoglasno prihvaća izmjene ostalih odredaba ovih pravila, a posebno one koje se tiču primitaka od rada, naknada i davanja za socijalnu sigurnost.
   Članak 34.
   Ocjena
   U roku od tri godine nakon stupanja na snagu ove Odluke ili nakon stupanja na snagu Ugovora o ustavu za Europu, ovisno o tome što nastupi ranije, Vijeće ocjenjuje te, ovisno o okolnostima, mijenja ova pravila ili donosi odluku o prestanku njihova važenja.
   Članak 35.
   Pravni učinak
   Ova Odluka proizvodi učinke od dana objave u Službenom listu Europske unije.

      Sastavljeno u Bruxellesu 24. rujna 2004.

            Za Vijeće

            Predsjednik

         L. J. BRINKHORST

      (1)  SL L 245, 17.7.2004., str. 17.

      (2)  SL L 56, 4.3.1968., str. 1. Uredba kako je zadnje izmijenjena Uredbom (EZ, Euratom) br. 723/2004 (SL L 124, 27.4.2004., str.1.).


title: 2001/419/PUP: Odluka Vijeća od 28. svibnja 2001. o slanju uzoraka kontroliranih tvari

text:
19/Sv. 16               HR                                 Službeni list Europske unije                                                      39
32001D0419
6.6.2001.                                          SLUŽBENI LIST EUROPSKIH ZAJEDNICA                                                 L 150/1
                                                               ODLUKA VIJEĆA
                                                             od 28. svibnja 2001.
                                                     o slanju uzoraka kontroliranih tvari
                                                                (2001/419/PUP)
VIJEĆE EUROPSKE UNIJE,                                                       2.     Slanje uzoraka nadziranih tvari (dalje u tekstu „uzorci”)
                                                                             smatra se zakonitim u svim državama članicama ako se
                                                                             provodi u skladu s ovom Odlukom.
uzimajući u obzir Ugovor o Europskoj uniji, a posebno njegove
članke 30., 31. i 34. stavak 2. točka (c),
uzimajući u obzir inicijativu Kraljevine Švedske,                                                           Članak 2.
                                                                                Definicije
uzimajući u obzir mišljenje Europskog parlamenta (1),
                                                                             U smislu ove Odluke, nadzirane tvari znači:
budući da:
                                                                             (a) bilo koje tvari, prirodne ili umjetne, navedene u planovima
(1)      Borba protiv nezakonite proizvodnje i prometa opojnim                    I. ili II. Jedinstvene konvencije Ujedinjenih naroda o
         drogama pitanje je od zajedničke važnosti za pravosudna                  opojnim drogama iz 1961. i Konvenciju izmijenjenu Proto
         tijela u državama članicama.                                             kolom iz 1972;
(2)      Mogućnost zakonitoga slanja uzoraka zaplijenjenih tvari
         koje se mogu upotrijebiti za izradu opojnih droga                   (b) bilo koje tvari navedene u revidiranim planovima I., II., III. i
         između tijela država članica u svrhe otkrivanja, istrage i               IV. Konvencije Ujedinjenih naroda o psihotropnim tvarima
         kaznenog progona za kaznenih djela ili za forenzičku                     iz 1971.;
         analizu uzoraka povećala bi učinkovitost borbe protiv
         nezakonite proizvodnje i prometa opojnim drogama.
                                                                             (c) bilo koje tvari koja je predmetom mjera nadzora poduze
(3)      Trenutačno ne postoje obvezujući propisi koja uređuju
                                                                                tima sukladno s člankom 5. stavkom (1) Zajedničke akcije
         slanje zaplijenjenih uzoraka nadziranih opojnih tvari
                                                                                97/396/PUP od 16. lipnja 1997. u vezi s razmjene poda
         između tijela država članica. Prema tome, trebalo bi krei
                                                                                taka, procjene rizika i nadzora novih sintetičkih droga (2).
         rati sustav na razini Europske unije koji bi omogućio
         zakonito slanje takvih uzoraka. Takav sustav trebao bi
         se primijeniti na sve oblike slanja uzoraka zaplijenjenih
         tvari koje se mogu upotrijebiti za izradu opojnih droga                                            Članak 3.
         između država članica. Slanje bi se trebalo temeljiti na
         sporazumu između država članica pošiljateljica i                                      Nacionalne kontaktne točke
         primateljica.
                                                                             1.     Svaka država članica dužna je osnovati nacionalnu
                                                                             kontaktnu točku u svrhu provedbe ove Odluke.
(4)      Slanje bi se trebalo odvijati na način koji je pouzdan i
         koji jamči da se uzorci koji se šalju ne mogu
         zloupotrijebiti,
                                                                             2.     Podaci u vezi s osnivanjem nacionalnih kontaktnih točaka,
                                                                             uključujući daljnje izmjene, dostavljaju se Glavnom tajništvu
ODLUČILO JE:                                                                 Vijeća koje podatke objavljuje u Službenom listu.
                              Članak 1.
                                                                             3.     Nacionalne kontaktne točke, kad je potrebno i zajedno s
                Uspostava sustava za slanje uzoraka
                                                                             drugim relevantnim nacionalnim tijelima, tijela su s isključivom
1.      Ovom Odlukom uspostavlja se sustav za slanje uzoraka                 nadležnošću za davanje ovlaštenja za slanje uzoraka na temelju
nadziranih tvari između država članica.                                      ove Odluke, bez obzira na mjerodavne odredbe o uzajamnoj
                                                                             pravnoj pomoći u kaznenim stvarima.
(1) Mišljenje dano 4. svibnja 2001. (još nije objavljeno u Službenom
    listu).                                                                  (2) SL L 167, 25.6.1997., str. 1.
 ---pagebreak--- 40                      HR                               Službeni list Europske unije                                               19/Sv. 16
                              Članak 4.                                    5.    Ako je za način slanja odabrano slanje putem službenika
                                                                           države članice primateljice ili pošiljateljice, tom službeniku ne
      Sporazum o slanju uzoraka i potvrda o primitku                       dopušta se da nosi uniformu. Nadalje, on ili ona neće provoditi
1.    Nacionalna kontaktna točka države članice koja namjerava             nikakve operativne zadatke u vezi s pošiljkom osim ako je to u
poslati uzorak i nacionalna kontaktna točka države članice koja            skladu s mjerodavnim nacionalnim zakonodavstvom i ako je
namjerava primiti uzorak dogovaraju se o slanju prije nego li              dogovoreno s državama članicama pošiljateljicama, primatelji
dođe do slanju. U tu svrhu, oni koriste obrazac za slanje                  cama ili tranzitnim državama članicama. Kod putovanja zrako
uzoraka naveden u Prilogu.                                                 plovom, koriste se isključivo zrakoplovne kompanije registrirane
                                                                           u jednoj od država članica.
2.    Kada slanje uzorka uključuje prijevoz kroz područje druge
država članice (dalje u tekstu „tranzitna država članica”), nacio                                      Članak 6.
nalna kontaktna točka države članice pošiljateljice slijedom toga                       Količina uzorka i njegova uporaba
izvještava o planiranom slanju nacionalnu kontaktnu točku
takve tranzitne države članice. U tu svrhu, svaka tranzitna                1.    Uzorak ne smije prijeći količinu koja se smatra potrebnom
država članica dobiva primjerak ispravno ispunjenog Obrasca                za provedbu zakona i pravosudnu svrhu ili za analizu uzoraka.
za slanje uzorka prije nego li slanje započne.
                                                                           2.    Uporaba uzorka unutar države članice primateljice dogo
3.    Država članica primateljica dužna je potvrditi državi                vara se između države članice pošiljateljice i primateljice te se
članici pošiljateljici primitak uzorka.                                    podrazumijeva da se uzorci mogu koristiti za otkrivanje, istragu
                                                                           i kazneni progon za kaznena djela ili za forenzičku analizu
                              Članak 5.                                    uzoraka.
                            Načini slanja                                                               Članak 7.
1.    Slanje uzoraka odvija se na siguran način.                                                       Evaluacija
2.    Sljedeći načini slanja smatraju se sigurnima:                        1.    Ova Odluka predmetom je evaluacije u Vijeću nakon
                                                                           barem dvije, ali ne više od pet godina nakon njezina stupanja
(a) slanje putem službenika države članice pošiljateljice ili              na snagu.
    primateljice;
                                                                           2.    Za potrebe evaluacije, nacionalna kontaktna točka svake
(b) slanje putem dostavljača;                                              države članice pošiljateljice čuva u svojoj arhivi sve primjerke
                                                                           obrazaca za slanje uzoraka koje je izdala tijekom najmanje
(c) slanje diplomatskom poštom;                                            prethodnih pet godina.
(d) slanje preporučenom (žurnom) poštom.                                                                Članak 8.
3.    Ispravno ispunjen obrazac za slanje uzorka naveden u                                        Stupanje na snagu
članku 4. prati uzorak tijekom cijeloga prijevoza.                         Ova Odluka stupa na snagu 1. srpnja 2001.
4.    Tijela uključene države članice neće spriječiti ili zadržati
pošiljku koja je popraćena s ispravno ispunjenim obrascem za
slanje uzorka osim ako sumnjaju u zakonitost provođenja                    Sastavljeno u Bruxellesu 28. svibnja 2001.
pošiljke. U slučaju sumnji u vezi pravnog statusa obrasca za
slanje uzorka, nacionalna kontaktna točka države članice koja                                                     Za Vijeće
zadržava pošiljku bez odgode kontaktira nacionalne kontaktne
točke država članica odgovornih za ispunjavanje obrasca za                                                        Predsjednik
slanje uzorka kako bi pojasnile to pitanje.                                                                    T. BODSTRÖM
 ---pagebreak--- 19/Sv. 16 HR Službeni list Europske unije 41
                       PRILOG


title: 2011/213/EU: Odluka Vijeća od 9. ožujka 2011. o sklapanju Sporazuma između Europske zajednice i Vlade Japana o suradnji u znanosti i tehnologiji

text:
               16/Sv. 002

               HR

               Službeni list Europske unije

               246

         32011D0213

               L 090/1

               SLUŽBENI LIST EUROPSKE UNIJE

               09.03.2011.

      ODLUKA VIJEĆA

   od 9. ožujka 2011.
   o sklapanju Sporazuma između Europske zajednice i Vlade Japana o suradnji u znanosti i tehnologiji
   (2011/213/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskoga parlamenta,
   budući da:

               (1)

               Komisija je u ime Europske zajednice dogovorila s Vladom Japana Sporazum o suradnji u znanosti i tehnologiji.

               (2)

               Predstavnici stranaka potpisali su navedeni Sporazum 30. studenoga 2009. u Bruxellesu pod uvjetom njegova kasnijeg sklapanja.

               (3)

               Kao posljedica stupanja Ugovora iz Lisabona na snagu 1. prosinca 2009., Europska unija zamijenila je i naslijedila Europsku zajednicu.

               (4)

               Sporazum bi se trebao sklopiti u ime Unije,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum između Europske zajednice i Vlade Japana o suradnji u znanosti i tehnologiji.
   Tekst Sporazuma priložen je ovoj Odluci.
   Članak 2.
   Komisija usvaja stajalište koje će Unija zauzeti u Zajedničkom odboru uspostavljenom člankom 6. stavkom 1., Sporazuma u vezi s izmjenama Sporazuma u skladu s člankom 13. stavkom 5. Sporazuma.
   Članak 3.
   Predsjednik Vijeća u ime Unije izdaje obavijest predviđenu člankom 13. stavkom 1. Sporazuma te daje sljedeću obavijest Vladi Japana:

      „Kao posljedica stupanja Ugovora iz Lisabona na snagu 1. prosinca 2009., Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma smatraju, gdje je to primjereno, upućivanjima na ‚Europsku uniju’.”

   Članak 4.
   Ova Odluka stupa na snagu na dan njezina donošenja.

      Sastavljeno u Bruxellesu 9. ožujka 2011.

            Za Vijeće

            Predsjednik

            CSÉFALVAY Z.


title: 79/8/EEZ: Odluka predstavnika vlada država članica Europske ekonomske zajednice sa sastanka u okviru Vijeća, od 18. prosinca 1978. o ukidanju nekih poštanskih pristojbi za predočenje na carini

text:
               02/Sv. 022

               HR

               Službeni list Europske unije

               29

         41979D0008

               L 006/26

               SLUŽBENI LIST EUROPSKE UNIJE

               18.12.1978.

      ODLUKA

      PREDSTAVNIKA VLADA DRŽAVA ČLANICA EUROPSKE EKONOMSKE ZAJEDNICE SA SASTANKA U OKVIRU VIJEĆA,

   od 18. prosinca 1978.
   o ukidanju nekih poštanskih pristojbi za predočenje na carini
   (79/8/EEZ)
   PREDSTAVNICI VLADA DRŽAVA ČLANICA EUROPSKE EKONOMSKE ZAJEDNICE SA SASTANKA U OKVIRU VIJEĆA,
   budući da je Komisija poslala prijedloge, a Europski parlament i Gospodarski i socijalni odbor su usvojili mišljenje o tom predmetu;
   budući da je potreban napredak prema stvarnom slobodnom kretanju roba, a kako bi građani Europe od toga imali izravnu korist,
   ODLUČILI SU:
   Članak 1.
   Više se ne ubiru pristojbe za predočenje na carini pošiljaka robe iz država članica koja pri uvozu koristi izuzeće od poreza na promet i trošarina.
   Članak 2.
   Države članice poduzimaju sve potrebne mjere za provedbu ove Odluke što je prije moguće, ali ne kasnije od 1. srpnja 1979.

      Sastavljeno u Bruxellesu 18. prosinca 1978.

            Predsjednik

         H.-D. GENSCHER


title: Odluka Komisije 2009/724/PUP od 17. rujna 2009. o utvrđivanju datuma za dovršetak migracije sa Schengenskog informacijskog sustava (SIS 1+) na drugu generaciju Schengenskog informacijskog sustava (SIS II)

text:
               19/Sv. 006

               HR

               Službeni list Europske unije

               224

         32009D0724

               L 257/41

               SLUŽBENI LIST EUROPSKE UNIJE

               17.09.2009.

      ODLUKA KOMISIJE 2009/724/PUP
   od 17. rujna 2009.
   o utvrđivanju datuma za dovršetak migracije sa Schengenskog informacijskog sustava (SIS 1+) na drugu generaciju Schengenskog informacijskog sustava (SIS II)
   KOMISIJA EUROPSKIH ZAJEDNICA,
   uzimajući u obzir Ugovor o Europskoj uniji,
   uzimajući u obzir Odluku Vijeća 2008/839/PUP od 24. listopada 2008. o migraciji sa Schengenskog informacijskog sustava (SIS 1+) na drugu generaciju Schengenskog informacijskog sustava (SIS II) (1), a posebno njezin članak 11. stavak 2.,
   budući da:

               (1)

               Članak 11. stavak 2. Odluke 2008/839/PUP od 24. listopada predviđa da države članice koje sudjeluju u sustavu SIS 1+, koristeći privremenu migracijsku arhitekturu i uz potporu Francuske i Komisije, prelaze s funkcije N.SIS na N.SIS II najkasnije do 30. rujna 2009. Taj se datum može, prema potrebi, promijeniti, u skladu s postupkom koji je utvrđen u članku 17. stavku 2. te Odluke.

               (2)

               Poteškoće utvrđene tijekom testiranja sustava SIS II prouzročile su kašnjenje u provedbi aktivnosti određene u Odluci 2008/839/PUP. U zaključcima Vijeća od 26. i 27. veljače 2009. navedeno je da, s obzirom na vrijeme potrebno za rješavanje otvorenih pitanja, rok za migraciju sa sustava SIS 1+ na SIS II, određen za rujan 2009., više nije realan.

               (3)

               S obzirom na kašnjenje migracije sa sustava SIS 1+ na SIS II, trebalo bi odrediti novi datum za dovršetak migracije tako da se poklopi s konačnim datumom prestanka važenja Odluke 2008/839/PUP, čime se sve do tog datuma omogućuje nastavak aktivnosti usmjerenih na početak rada sustava SIS II.

               (4)

               Ujedinjena Kraljevina sudjeluje u ovoj Odluci, u skladu s člankom 5. Protokola o uključivanju schengenske pravne stečevine u okvir Europske unije, koji je priložen Ugovoru o EU-u i Ugovoru o osnivanju Europske zajednice, te u skladu s člankom 8. stavkom 2. Odluke Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u nekim odredbama schengenske pravne stečevine
                   (2).

               (5)

               Irska sudjeluje u ovoj Odluci, u skladu s člankom 5. Protokola o uključivanju schengenske pravne stečevine u okvir Europske unije koji je priložen Ugovoru o EU-u i Ugovoru o osnivanju Europske zajednice, te u skladu s člankom 6. stavkom 2. Odluke Vijeća 2002/192/EZ od 28. veljače 2002. o zahtjevu Irske za sudjelovanje u nekim odredbama schengenske pravne stečevine
                   (3).

               (6)

               U pogledu Islanda i Norveške, ova Odluka predstavlja razvoj odredaba schengenske pravne stečevine u smislu Sporazuma sklopljenog između Vijeća Europske unije i Republike Islanda te Kraljevine Norveške o pridruživanju tih dviju država provedbi, primjeni i razvoju schengenske pravne stečevine
                   (4), što pripada u područje iz članka 1. točke G Odluke Vijeća 1999/437/EZ (5) o određenim aranžmanima za primjenu tog Sporazuma.

               (7)

               U pogledu Švicarske, ova Odluka predstavlja razvoj odredaba schengenske pravne stečevine u smislu Sporazuma sklopljenog između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, što pripada u područje iz članka 1. točke G Odluke 1999/437/EZ čitane u vezi s člankom 3. Odluke Vijeća 2008/149/PUP (6) o sklapanju navedenog Sporazuma u ime Europske zajednice.

               (8)

               U pogledu Lihtenštajna, ova Odluka predstavlja razvoj odredaba schengenske pravne stečevine u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, što pripada u područje iz članka 1. točke G Odluke Vijeća 1999/437/EZ od 17. svibnja 1999. čitane u vezi s člankom 3. Odluke Vijeća 2008/262/PUP od 28. veljače 2008. o potpisivanju, u ime Europske unije, i o privremenoj primjeni određenih odredaba Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine
                   (7),

               (9)

               Mjere predviđene ovom Odlukom u skladu su s mišljenjem Odbora osnovanog člankom 67. stavkom 1. Odluke Vijeća 2007/533/PUP (8) te navedenog u članku 17. stavku 1. Odluke 2008/839/PUP,

         ODLUČILA JE:
   Jedini članak
   Države članice koje sudjeluju u sustavu SIS 1+, koristeći privremenu migracijsku arhitekturu i uz potporu Francuske i Komisije, dovršavaju migraciju s funkcije N.SIS na N.SIS II do datuma prestanka važenja Odluke 2008/839/PUP.

      Sastavljeno u Bruxellesu 17. rujna 2009.

            Za Komisiju

         Jacques BARROT

            Potpredsjednik

      (1)  SL L 299, 8.11.2008., str. 43.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  SL L 176, 10.7.1999., str. 36.

      (5)  SL L 176, 10.7.1999., str. 31.

      (6)  SL L 53, 27.2.2008., str. 50.

      (7)  SL L 83, 26.3.2008., str. 5.

      (8)  SL L 205, 7.8.2007., str. 63.


title: 91/152/EEZ: Odluka Vijeća od 18. ožujka 1991. o obavijesti o primjeni Međunarodnog sporazuma o juti i proizvodima od jute iz 1989. od strane Zajednice

text:
               11/Sv. 110

               HR

               Službeni list Europske unije

               65

         31991D0152

               L 075/56

               SLUŽBENI LIST EUROPSKE UNIJE

         ODLUKA VIJEĆA
   od 18. ožujka 1991.
   o obavijesti o primjeni Međunarodnog sporazuma o juti i proizvodima od jute iz 1989. od strane Zajednice
   (91/152/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 116.,
   uzimajući u obzir prijedlog Komisije,
   budući da su Zajednica i njezine države članice 20. prosinca 1990. potpisale Međunarodni sporazum o juti i proizvodima od jute (1) iz 1989.;
   budući da su sve države članice izrazile namjeru primijeniti Sporazum;
   budući da bi Zajednica i njezine države članice trebale obavijestiti Glavnog tajnika Organizacije Ujedinjenih naroda da imaju namjeru primijeniti Sporazum,
   ODLUČILO JE:
   Članak 1.
   Zajednica i njezine države članice, po završetku potrebnih unutarnjih postupaka, obavješćuju Glavnog tajnika Organizacije Ujedinjenih naroda da će primijeniti Međunarodni sporazum o juti i proizvodima od jute (1989.), kao članice uvoznice kada stupi na snagu u skladu s člankom 40. stavkom 3.
   Članak 2.
   Predsjednik Vijeća ovlašćuje se da odredi osobe koje će biti ovlaštene pohraniti instrumente obavijesti u ime Europske ekonomske zajednice.

      Sastavljeno u Bruxellesu 18. ožujka 1991.

            Za Vijeće

            Predsjednik

         J.-C. JUNCKER

      (1)  SL L 29, 4.2.1991., str. 4.


title: 2006/457/EZ, Euratom: Odluka Vijeća i Komisije od 21. veljače 2005. o zaključivanju Protokola uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ruske Federacije, s druge strane, kako bi se u obzir uzelo pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 116

               HR

               Službeni list Europske unije

               93

         32006D0457

               L 185/21

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 21. veljače 2005.
   o zaključivanju Protokola uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ruske Federacije, s druge strane, kako bi se u obzir uzelo pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2006/457/EZ, Euratom)
   VIJEĆE EUROPSKE UNIJE
   I KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu članka 47. stavka 2., te članak 55., članak 57. stavak 2., članak 71., članak 80. stavak 2., članke 93., 94., 133. i 181.a, u vezi s drugom rečenicom članka 300. stavka 2. i prvim podstavkom članka 300. stavka 3.,
   uzimajući u obzir Ugovor o osnivanju Europske zajednice za atomsku energiju, a posebno drugi stavak njegovog članka 101.,
   uzimajući u obzir Ugovor o pristupanju iz 2003., a posebno njegov članak 2. stavak 3.,
   uzimajući u obzir Akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir odobrenje Vijeća sukladno članku 101. Ugovora o osnivanju Europske zajednice za atomsku energiju,
   budući da:

               (1)

               Protokol Sporazumu o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Ruske Federacije, s druge strane, kako bi se u obzir uzelo pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, potpisan je u ime Europske zajednice i njezinih država članica 27. travnja 2004.

               (2)

               Do njegovoga stupanja na snagu, Protokol se na privremenoj osnovi primjenjuje od 1. svibnja 2004.

               (3)

               Protokol treba odobriti,

         ODLUČILI SU:
   Članak 1.
   Ovime se, u ime Europske zajednice, Europske zajednice za atomsku energiju te država članica odobrava Protokol Sporazumu o partnerstvu i suradnji o uspostavi partnerstva između Europskih zajednica i njezinih država članica, s jedne strane, i Ruske Federacije, s druge strane, kako bi se u obzir uzelo pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji.
   Tekst Protokola priložen je ovoj Odluci (2).
   Članak 2.
   Predsjednik će, u ime Europske zajednice i njezinih država članica, dati obavijest u skladu s člankom 4. Protokola. Predsjednik Komisije istodobno će dati takvu obavijest u ime Europske zajednice za atomsku energiju.

      Sastavljeno u Bruxellesu 21. veljače 2005.

            Za Vijeće

            Predsjednik

         J. ASSELBORN

            Za Komisiju

            Predsjednik

         J. M. BARROSO

      (1)  SL C 174 E, 14.7.2005., str. 44.

      (2)  SL L 185, 6.7.2006., str. 17.


title: Odluka Vijeća (EU) 2017/1753 od 14. rujna 2017. o imenovanju jednog člana i jednog zamjenika člana Odbora regija, koje je predložila Talijanska Republika

text:
               26.9.2017

               HR

               Službeni list Europske unije

               L 246/5

         ODLUKA VIJEĆA (EU) 2017/1753
   od 14. rujna 2017.
   o imenovanju jednog člana i jednog zamjenika člana Odbora regija, koje je predložila Talijanska Republika
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog talijanske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukama Vijeća (EU) 2016/643 (4) i (EU) 2016/1860 (5) od 21. travnja 2016. odnosno 17. listopada 2016. g. Mauro D'ATTIS ponovno je imenovan članom.

               (2)

               Mjesto člana Odbora regija postalo je slobodno istekom mandata na temelju kojeg je predložen g. Mauro D'ATTIS (Consigliere del Comune di Brindisi (BR)).

               (3)

               Mjesto zamjenika člana Odbora regija postalo je slobodno istekom mandata na temelju kojeg je predložena gđa Benedetta BRIGHENTI (Vice Sindaco del Comune di Castelnuovo Rangone (MO)),

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

               (a)

               članom:

                           —

                           Sig. Mauro D'ATTIS, Assessore del Comune di Roccafiorita (ME) (promjena mandata);

                     i

               (b)

               zamjenicom člana:

                           —

                           Sig.ra Benedetta BRIGHENTI, Consigliere comunale del Comune di Castelnuovo Rangone (MO) (promjena mandata).

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 14. rujna 2017.

            Za Vijeće

            Predsjednik

         A. ANVELT

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

      (4)  Odluka Vijeća (EU) 2016/643 od 21. travnja 2016. o imenovanju člana Odbora regija kojeg je predložila Talijanska Republika (SL L 108, 23.4.2016., str. 35.).

      (5)  Odluka Vijeća (EU) 2016/1860 od 17. listopada 2016. o imenovanju dvaju članova i jednog zamjenika člana Odbora regija, koje je predložila Talijanska Republika (SL L 284, 20.10.2016., str. 31.).


title: 2006/697/EZ: Odluka Vijeća od 27. lipnja 2006. o potpisivanju Sporazuma između Europske unije i Republike Islanda i Kraljevine Norveške o postupku predaje između država članica Europske unije i Islanda i Norveške

text:
19/Sv. 16            HR                               Službeni list Europske unije                                                   101
32006D0697
21.10.2006.                                        SLUŽBENI LIST EUROPSKE UNIJE                                                 L 292/1
                                                          ODLUKA VIJEĆA
                                                         od 27. lipnja 2006.
              o potpisivanju Sporazuma između Europske unije i Republike Islanda i Kraljevine Norveške o
                          postupku predaje između država članica Europske unije i Islanda i Norveške
                                                            (2006/697/EZ)
VIJEĆE EUROPSKE UNIJE,                                                  DONIJELO JE OVU ODLUKU:
                                                                                Članak 1.
                                                                        Odobrava se u ime Europske unije potpisivanje Sporazuma
uzimajući u obzir Ugovor o osnivanju Europske unije, a
                                                                        između Europske unije i Republike Islanda i Kraljevine Norveške
posebno njegove članke 24. i 38.,
                                                                        o postupku predaje između država članica Europske unije i
                                                                        Islanda i Norveške, podložno njegovom sklapanju.
                                                                        Tekst tog Sporazuma i izjave koje se trebaju sastaviti po potpi
budući da:                                                              sivanju Sporazuma priložene su ovoj Odluci.
                                                                                Članak 2.
(1)    Europska unija odlučna je poboljšati suradnju pravo             Predsjednika Vijeća ovlašćuje se da imenuje jednu ili više osoba
       sudnih tijela u području kaznenih djela između država            ovlaštenih za potpisivanje Sporazuma, podložno njegovu skla
       članica Europske unije i Islanda i Norveške, ne dovodeći         panju.
       u pitanje pravila kojima se štiti osobna sloboda.
                                                                                Članak 3.
                                                                        Ova Odluka i Sporazum priložen ovoj Odluci objavljuju se u
                                                                        Službenom listu Europske unije.
(2)    Na temelju Odluke Vijeća od 10. srpnja 2001. kojom se
       Predsjedništvo Vijeća ovlašćuje da s Norveškom i
       Islandom pregovara o Sporazumima o suradnji pravo
       sudnih tijela u području kaznenih djela na temelju               Sastavljeno u Luxembourgu 27. lipnja 2006.
       članaka 24. i 38. Ugovora o osnivanju Europske unije,
       kako je izmijenjen Odlukom Vijeća od 19. prosinca                                                      Za Vijeće
       2002., Predsjedništvo je uz pomoć Komisije pregovaralo
       o sporazumu o postupku predaje između država članica                                                   Predsjednik
       Europske unije i Islanda i Norveške,                                                                    J. PRÖLL